**Nr. înreg. HBC2310237/23.10.2023**

**ANUNT DE SELECŢIE A PARTENERILOR**

**în cadrul Programului Educație și Ocupare (PEO) 2021-2027**

**Prioritate: 8. Creșterea accesibilității, atractivității și calității învățământului profesional și tehnic**

**Obiectiv specific:** ESO4.5 „Îmbunătățirea calității, a caracterului incluziv, a eficacității și a relevanței sistemelor de educație și formare pentru piața muncii, inclusiv prin validarea învățării non-formale și informale, pentru a sprijini dobândirea de competențe-cheie, inclusiv de competențe de antreprenoriat și digitale, precum și prin promovarea introducerii sistemelor de formare duală și a sistemelor de ucenicie (FSE+)“

**Asociația de Dezvoltare Intercomunitară „Harghita Business Center”** anunță organizarea procedurii de selecție a partenerilor, pentru încheierea unui Acord de parteneriat, în vederea depunerii cererii de finanțare și a implementării proiectului depus în cadrul **PROGRAMULULUI EDUCAȚIE ȘI OCUPARE 2021-2027 (PEO),** **Obiectiv de politică: 4 „Europă mai socială și mai favorabilă incluziunii, prin implementarea Pilonului european al drepturilor sociale“; Prioritate: P08 „Creșterea accesibilității, atractivității și calității învățământului profesional și tehnic“; Obiectiv specific: ESO4.5 „Îmbunătățirea calității, a caracterului incluziv, a eficacității și a relevanței sistemelor de educație și formare pentru piața muncii, inclusiv prin validarea învățării non-formale și informale, pentru a sprijini dobândirea de competențe-cheie, inclusiv de**

**competențe de antreprenoriat și digitale, precum și prin promovarea introducerii sistemelor de formare duală și a sistemelor de ucenicie (FSE+)“**

Selecţia partenerilor se realizează în conformitate cu prevederile:

 - OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă.

1. **Obiectivul specific al Programului**:

ESO4.5 „Îmbunătățirea calității, a caracterului incluziv, a eficacității și a relevanței sistemelor de educație și formare pentru piața muncii, inclusiv prin validarea învățării non-formale și informale, pentru a sprijini dobândirea de competențe-cheie, inclusiv de competențe de antreprenoriat și digitale, precum și prin promovarea introducerii sistemelor de formare duală și a sistemelor de ucenicie (FSE+)“

2. **Obiectivul general și scopul cererii de finanțare**: Obiectivul general al proiectului constă în îmbunătățirea eficienței și relevanței competențelor cheie utile la locul de muncă prin integrarea activităților informale și practice de practică la locul de muncă.

3. **Obiective specifice ale proiectului:**

**OS.1**.: Organizarea și derularea stagiilor de practică pentru 252 de elevi din clasele X, XI, XII din județul Harghita care studiază pe filieră tehnică, domeniile de alimentație, economic, turism și comerț, dar și pentru cei din școala profesională în domeniile de comerț și alimentație pentru o perioada de 5-9 săptămâni, conform planurilor de învățământ pentru aceste specializări, prin soluții inovative de facilitare a practicii. Caracterul inovativ în privința desfășurării stagiilor de practică constă în faptul, că în cadrul săptămânilor de practică elevii vor efectua stagiile de practică la agenți economici/instituții/organizații diferiți, cu activități și realizări deosebite în domeniu, și vor fi îndrumați de specialiști în domeniul comercial.

De asemenea acești elevi vor participa și la activitățile de practică din școală, având acces la anumite materiale de practică cu scopul de a primi o certificare a calificării profesionale obținute, atât în teorie, cât și în practică.

**OS.2:** Activitate de informare și dezvoltare de competențe verzi prin participarea la prezentări și studii de caz, precum și prin implementarea unui program pilot cu ajutorul unui sistem de informatică pentru a răspunde nevoilor actuale și viitoare ale pieței muncii la nivel regional/local. Acest sistem va putea fi utilizat de toate cele 3 părți implicate: 1. agenții economici care vor veni cu idei și competențe necesare la locul de muncă, 2. școala care va putea adapta activitatea de practică acestor cerințe și 3. elevii care pot și ei veni cu idei inovatoare referitoare la posibilitățile de integrare a competențelor.

**4. Principalele activități ale proiectului:**

A1. Managementul proiectului

A1.2. Informare și publicitate

A2. Organizarea si derularea stagiilor de practică pentru elevii din ÎPT cu asigurarea condiţiilor materiale necesare

A3.Activități carecontribuie la competențele și locurile de muncă verzi și la economia verde

A4. Crearea unui sistem de informare coordonată, în ambele sensuri

A5. Organizarea și derularea de stagii de practică pentru elevii din ÎPT în cadrul școlii

A5.1. Organizarea examenelor de certificare a calificărilor profesionale

**ELIGIBILITATE PARTENERI:**

**Cerințele generale/de eligibilitate** pe care trebuie să le îndeplinească partenerii pentru a fi selectați în vederea constituirii parteneriatului pentru depunerea cererii de finanțare pentru acest proiect PEO sunt specificate în Ghidurile PEO:

* Ghidul Solicitantului Condiții Generale ale Programul Educație și Ocupare (PEO) 2021-2027, secțiunea 1.8. Reguli aplicabile în cazul parteneriatului.
* Ghidul solicitantului - Condiții Specifice - *Adaptarea serviciilor educaționale adresate elevilor și personalului didactic din ÎPT – Stagii de practică pentru elevi*, secțiunea Condiții de eligibilitate – eligibilitatea solicitantului și partenerilor.

Prin prezentul anunț de intenție se dorește a se selecta 2 entități care să îndeplinească cumulativ următoarele condiții:

**Partener 1:**

* să aibă experiență în organizarea și derularea activităților de consiliere și orientare profesională, precum și să fie furnizor acreditat de servicii de informare și consiliere profesională în condițiile HG nr. 277/2002;
* să aibă acces la capacități tehnice (baterie de teste acreditate și validate pe populația din România eficiente în crearea unui profil personal care conțin date despre personalitatea și caracteristicile potențialului GT) și operaționale în vederea derulării activităților de consiliere și orientare profesională;
* ținând cont de potențialul grup țintă, să dispună de angajați – experți vorbitori de limba maghiară care pot fi implicați în activitate care le revine în proiect;
* să aibă capacitatea să desfășoare activități în județul Harghita;
* să aibă capacitatea să se deplaseze cel puțin de două ori pe săptămână la sediul Asociației de Dezvoltare Intercomunitară „Harghita Business Center”;
* să aibă o experiență în domeniul proiectelor de tip PEO/POCU/POSDRU (cel puțin 2 proiecte derulate).

**Partener 2:**

* să fie unitate de învățământ
* să aibă atât clase liceale, cât și clase profesionale de profil tehnic, economic, turism și comerț;
* să aibă min. 252 de elevi din ciclul liceal și profesional
* să dețină aprobare în organizarea examenelor de certificare a calificărilor profesionale

**Activitățile** în care se implică partenerii și **rolul** lor în proiect:

**Partener 1.**

**Organizarea și derularea activităților de consiliere și orientare profesională pentru elevii din clasele X, XI, XII cu o baterie de teste acreditată și validată pe populația din România eficientă în crearea unui profil personal care conține date despre personalitatea și caracteristicile potențialului GT – min. 252 de elevi**

**Organizarea și derularea activităților care contribuie la competențele și locurile de muncă verzi și la economia verde, precum și crearea unui sistem de informare coordonată, în ambele sensuri.**

Oportunitățile oferite de conținuturile referitoare la tehnologiile verzi sunt numeroase și permit promovarea unor concepte și aplicații din știință, tehnologie, inginerie, matematică, etc., prin care elevii sunt expuși unui proces educațional interactiv și eficient. În combinaţie cu instruirea contextualizată pe bază de proiecte, subiectele de tehnologie verde permit conectarea elevului la problematica lumii reale, dezvoltarea gândirii critice și a abilităților creative de rezolvare a problemelor, ceea ce constituie o bază temeinică pentru succesul în formarea profesională inițială, pentru teme despre surse alternative/regenerabile de energie, conservarea resurselor, reciclarea/refolosirea matrialelor.

Organizarea acestora într-un pachet unitar și asocierea cu materiale de învățare în format electronic (imagini, glosare, fişiere audio-video, prezentări, scenarii interactive etc.), chiar evaluarea electronică (prin care se generează rapoarte privind performanța obținută) permit desfășurarea unui proces de instruire eficient și cuprinzător, în care fiecare elev învață în ritmul său și în care motivația este stimulată intens.

Pentru modulele care abordează conținuturi referitoare la materii prime şi materiale, studiul surselor de energie poate fi îmbogățit prin includerea unei unități de învățare referitoare la surse alternative de energie.

Competențe care se dezvoltă: gândire critică, responsabilitate cetățenească, protejarea mediului, consecinţele poluării asupra mediului, climei, sănătății.

**Partener 2.**

Organizarea și derularea de stagii de practică pentru elevii din ÎPT în cadrul școlii.

Organizarea examenelor de certificare a calificărilor profesionale.

**Important!!!**

* **Pot fi selectați parteneri individuali, nu consorții de parteneri.**
* **Procesul de selecție vizează selectarea a 2 parteneri, entități distincte. Este interzisă participarea unei entități pentru ambele poziții.**

**Criteriile de selecție pentru Partenerul 1 și grila de evaluare:**

|  |  |
| --- | --- |
| Criterii de selecție | Punctaj maxim |
| 1 | Capacitate operațională: resurse umane, resurse tehnice relevante dpdv al proiectului | 20 puncte |
| 2 | Capacitate financiară: cifra de afaceri/venituri pe ultimii 3 ani | 10 puncte |
| 3 | Capacitatea profesională: dovada implementării unor proiecte cu finanțare europeană din domeniile de activitate în care va fi implicat în cadrul proiectului, rezultatele obținute | 40 puncte |
| 4 | Contribuția pe care își propune să o aducă în cadrul proiectului, gradul de înțelegere și asumare tehnico-financiară a obiectivelor proiectului și a rezultatelor așteptate, convergența obiectivelor și a mijloacelor de acțiune cu cele ale ADI HBC. | 30 puncte |
|  | Total | 100 puncte |

**Criteriile de selecție pentru Partenerul 2 și grila de evaluare:**

|  |  |
| --- | --- |
| Criterii de selecție | Punctaj maxim |
| 1 | **Capacitatea operațională și financiară**: resurse umane, resurse tehnice relevante dpdv al proiectului. Numărul mediu de angajaţi • până la 25 de angajaţi 25 puncte • peste 25 de angajaţi 50 puncte | 50 puncte |
| 2 | **Capacitatea profesională: -** Experienţă declarată în implementarea unor proiecte cu finanţare nerambursabilă sau educaţionale- experienţă 1 proiect implementat -10 puncte -experienţă mai mult de 1 proiect implementat - 30 puncte | 30 puncte |
| 3 | **Contribuția partenerului la activitățile proiectului:** Activităţile principale în care partenerul doreşte să se implice\* 1 activitate - 10 puncte \* 2 activităţi -20 puncte | 20 puncte |
|  | Total | 100 puncte |

***Punctajul minim care trebuie obținut de fiecare ofertant pentru a fi selectat este de 60 de puncte.***

Selecția partenerilor se va face pe baza următoarelor documente pe care candidații, fie le vor depune la sediul Asociației de Dezvoltare Intercomunitară „Harghita Business Center” (Odorheiu Secuiesc, str. II Rákóczi Ferenc nr. 84, jud. Harghita) pe suport hârtie**,** fie le vor trimite la sediul Asociației prin poștă, curier**,** fie le vor transmite la adresa de email **palyazatok@hbc.ro**, după cum urmează:

1. Scrisoarea de intenție,
2. Fișa partenerului
3. Documente statutare inclusiv ultimele actele adiționale, dacă există – în cazul Partenerului 1; /Hotărâre de înființare a unității de învățământ, respectiv adeverințe care atestă îndeplinirea condițiilor privind nr. elevilor, diversitatea claselor/profilurilor – în cazul Partenerului 2;
4. Certificatul de înregistrare fiscală/CUI;
5. Bilanțul contabil pentru fiecare din ultimii 3 ani fiscali încheiați (cu excepția Partenerului 2).
6. Declarația privind eligibilitatea
7. Declarația de angajament.

Modelul documentelor prevăzute la pct. 1, 2, 6 și 7 pot fi descărcate aici: Formulare editabile

Calendarul procedurii de selecție

1. Publicarea anunțului cu privire la intenția de selectare a partenerului/partenerilor: 23 octombrie 2023

2. Depunerea documentației de către candidat/candidați: 24 octombrie – 6 noiembrie 2023, ora 16.00 - termen limită în cazul în care documentele sunt depuse pe suport hârtie; respectiv ora 24:00 – termen limită dacă documentele sunt transmise prin poștă, curier sau mijloace electronice (e-mail).

Solicitări de clarificări cu privire la procedura de selecție a partenerului/partenerilor: 24 octombrie - 26 octombrie 2023 ora 16:00 la adresa de e-mail: palyazatok@hbc.ro., persoană contact Pálfi Kinga-responsabil proiect.

3. Transmitere răspuns solicitări de clarificări cu privire la procedura de selecție a partenerului/partenerilor: 2 zile lucrătoare de la primirea solicitării

4. Evaluarea documentației/documentațiilor depuse: 7 noiembrie 2023 - ora 16:00

5. Anunțarea rezultatelor intermediare: 8 noiembrie 2023 – ora 16:00

6. Depunere contestații: 9 noiembrie 2023 – ora 16:00

7. Soluționarea contestațiilor: 10 noiembrie 2023 – ora 16:00

8. Afișarea rezultatelor finale: 13 noiembrie 2023 - ora 16:00.

Informații suplimentare pot fi solicitate prin nr. de telefon: 0366–567941 sau prin email: palyazatok@hbc.ro

**Responsabil proiect,**

**Pálfi Kinga**